Alustava lisätalousarvioesitys nro 8 vuoden 2008 yleiseen talousarvioon - Menotaulukko pääluokittain - Pääluokka III – komissio /* KOM/2008/0564 lopull. */





[pic] | EUROOPAN YHTEISÖJEN KOMISSIO | Bryssel 16.9.2008 KOM(2008) 564 lopullinen ALUSTAVA LISÄTALOUSARVIOESITYS NRO 8 VUODEN 2008 YLEISEEN TALOUSARVIOON MENOTAULUKKO PÄÄLUOKITTAIN Pääluokka III – Komissio ALUSTAVA LISÄTALOUSARVIOESITYS NRO 8VUODEN 2008 YLEISEEN TALOUSARVIOON MENOTAULUKKO PÄÄLUOKITTAINPääluokka III – Komissio Euroopan komissio ottaa huomioon - Euroopan yhteisön perustamissopimuksen ja erityisesti sen 272 artiklan, - Euroopan atomienergiayhteisön perustamissopimuksen ja erityisesti sen 177 artiklan, - Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002[1], sellaisena kuin se on viimeksi muutettuna neuvoston asetuksella (EY) N:o 1525/2007[2], ja erityisesti sen 37 artiklan, ja esittää budjettivallan käyttäjälle alustavan lisätalousarvioesityksen nro 8 vuoden 2008 talousarvioon. SISÄLLYSLUETTELO 1. Johdanto 4 2. Elintarvikkeiden jyrkkään hinnannousuun liittyvä nopea toiminta kehitysmaissa 4 3. Konsuliyhteistyö 5 TIIVISTELMÄTAULUKKO RAHOITUSKEHYKSEN OTSAKKEITTAIN 6 MUUTOKSET PÄÄLUOKITTAISEEN MENOTAULUKKOON Muutokset pääluokittaiseen menotaulukkoon toimitetaan erikseen SEI-BUD-järjestelmän välityksellä. Pääluokittaisen menotaulukon muutosten englanninkielinen toisinto esitetään tiedoksi tämän asiakirjan talousarvioliitteenä. 1. Johdanto Tämä vuotta 2008 koskeva alustava lisätalousarvioesitys (ALTE) nro 8 koskee seuraavaa: - Luodaan uusi budjettikohta 21 02 03 Elintarvikkeiden jyrkkään hinnannousuun liittyvä nopea toiminta kehitysmaissa. Talousarvioon ehdotetaan otettavaksi varaukseen 750 miljoonaa euroa maksusitoumusmäärärahoina. Maksumäärärahoja ei pyydetä. - Luodaan uusi budjettikohta 19 06 06 Konsuliyhteistyö. Tässä vaiheessa ehdotetaan, että sekä maksusitoumusmäärärahojen että maksumäärärahojen kohdalle merkitään pro memoria (p.m.). 2. Elintarvikkeiden jyrkkään hinnannousuun liittyvä nopea toiminta kehitysmaissa Elintarvikkeiden hintojen nousulla vuosina 2007 ja 2008 on ollut kielteisiä vaikutuksia useisiin kehitysmaihin ja niiden väestöihin. Useat miljoonat ihmiset ovat köyhtyneet entisestään ja viime aikojen edistys kohti vuosituhattavoitteita on vaarantunut. Lisäksi elintarvikkeiden hintojen nousu on johtanut mellakoihin, levottomuuksiin ja epävakauteen monissa maissa vaarantaen monen vuoden poliittiset sekä kehitystä ja rauhaa edistäneet investoinnit. Samaan aikaan elintarvikkeiden korkeat hinnat ovat vähentäneet yhteisön budjetissa markkinoihin liittyviä vuoden 2008 maatalousmenoja ja alentaneet vuoden 2009 budjettia koskevia rahoituskehyksen otsakkeen 2 arvioita. Tämänhetkisten arvioiden mukaan otsakkeesta jää huomattava liikkumavara vuonna 2008 ja hiukan pienempi vuonna 2009. Kesäkuun 19. ja 20. päivänä kokoontunut Eurooppa-neuvosto päätteli, että EU:lta vaaditaan kehitysyhteistyöhön ja humanitaariseen apuun liittyviä toimia.[3] Eurooppa-neuvosto oli tyytyväinen komission aikomukseen ehdottaa nykyisen monivuotisen rahoituskehyksen puitteissa uutta rahastoa kehitysmaiden maatalouden tukemista varten. Se totesi, että EU voisi tukea kehitysmaissa sellaista ratkaisua, joka parantaa maataloustuotteiden tarjontaa, erityisesti myöntämällä tarpeellista rahoitusta maatalouden tuotantopanoksiin sekä apua markkinalähtöisten riskinhallintavälineiden käyttöön. Neuvosto totesi myös, että unionin toimintastrategiaan voisi sisältyä läheinen yhteistyö Yhdistyneiden Kansakuntien ja muiden kansainvälisten järjestöjen kanssa. Toimia toteutetaan kumppanimaiden omien politiikkojen ja strategioiden puitteissa. Euroopan komissio hyväksyi 18. heinäkuuta 2008 ehdotuksen asetukseksi rahoitusvälineen perustamisesta elintarvikkeiden jyrkkään hinnannousuun liittyvää nopeaa toimintaa varten kehitysmaissa (jäljempänä ’rahoitusväline’).[4] Ehdotetaan, että monivuotisen rahoituskehityksen otsakkeen 2 liikkumavarasta osa käytetään vuosina 2008 ja 2009 ongelmasta eniten kärsivien maiden hyväksi. Rahoitusvälineen täytäntöönpanosta huolehtisivat kansainväliset ja alueelliset järjestöt ja siitä tuettaisiin pääasiassa kehitysmaiden maataloutta, jotta ne voisivat lisätä tuotantoaan. Se auttaisi kyseisiä maita myös lievittämään nopeasti korkeiden hintojen kielteisiä vaikutuksia köyhimpiin väestönosiin. Asetus on voimassa ainoastaan kaksi vuotta (2008–2009), ja sen täytäntöönpanoa varten ehdotettu rahoitusohje mainitulla ajanjaksolla on 1,0 miljardia euroa. Tästä kokonaismäärästä 750 miljoonaa euroa sidotaan vuoden 2008 talousarviosta ja 250 miljoonaa euroa vuoden 2009 talousarviosta. Tämän vuoksi komissio ehdottaa, että luodaan budjettikohta 21 02 03 Elintarvikkeiden jyrkkään hinnannousuun liittyvä nopea toiminta kehitysmaissa ja että kyseiseen budjettikohtaan otetaan varaukseen 750 miljoonaa euroa maksusitoumusmäärärahoja odottamaan oikeusperustan hyväksymistä. Vuodeksi 2008 ei ole osoitettu maksumäärärahoja, koska oikeusperustan hyväksyminen saattaa jäädä vuoden 2008 loppupuolelle. 3. Konsuliyhteistyö Kolmansissa maissa esiintyy yhä merkittävämpiä kriisejä yhä useammin, minkä vuoksi EU:n toimielimet ja jäsenvaltiot ovat alkaneet harkita parantavansa kriisivalmiuksiaan muun muassa konsuliyhteistyön alalla. Neuvoston kesäkuussa 2006 hyväksymissä ohjeissa konsuliviranomaisille EU:n kansalaisten suojelemiseksi kolmansissa maissa[5] todetaan seuraavaa: ”Komission lähetystöjen tulisi osallistua valmiussuunnitteluun. Komission lähetystöt/edustustot voivat tarvittaessa ja etenkin hätätilanteissa antaa puheenjohtajavaltion pyynnöstä logistiikkatukea jäsenvaltioiden edustustoille.” EY:n perustamissopimuksen 20 artikla koskee EU:n kansalaisten suojelua sellaisissa kolmansissa maissa, joissa heidän kotijäsenvaltiollaan ei ole edustusta, ja EU:sta tehdyn sopimuksen 20 artiklassa määrätään komission lähetystöjen tehtävästä EY:n perustamissopimuksen artiklan täytäntöönpanossa. Tällä perusteella mahdollisiin toimiin voisi kuulua esimerkiksi henkilöstön, toimistotilan tai materiaalin antaminen jäsenvaltioiden konsulaattien käyttöön, osallistuminen kuljetusvälineiden, materiaalin tai tilan vuokraamiseen tai logistinen tuki. Koska on mahdollista, että näihin toimiin ei voida käyttää lähetystöjen hallinnollisia tukimenoja, jotka on tarkoin rajattu lähetystöjen toimintatarpeisiin, komissio ehdottaa, että luodaan erillinen budjettikohta 19 06 06 Konsuliyhteistyö varainhoitoasetuksen 49 artiklan 6 kohdan d alakohdan perusteella (perustamissopimusten mukaiset komission erityiset toimivaltuudet). Kyseistä budjettikohtaa voitaisiin käyttää Euroopan kansalaisten hyväksi mahdollisesti toteutettavien toimien rahoittamiseen. Tällaisiin menoihin mahdollisesti tarvittavien varojen määrä olisi rajallinen (noin 50 000–500 000 euroa vuodessa), ja kattaisi kolmansissa maissa toteutettavia toimia. Budjettikohtaan ehdotetaan merkittäväksi pro memoria (p.m.) sekä maksusitoumusmäärärahojen että maksumäärärahojen kohdalle. Siirto voitaisiin tarvittaessa tehdä luvun 19 06 Kriiseihin vastaaminen ja yleismaailmalliset turvallisuusuhat sisällä. TIIVISTELMÄTAULUKKO RAHOITUSKEHYKSEN OTSAKKEITTAIN Rahoituskehys Otsake/alaotsake | Vuoden 2008 rahoituskehys | Talousarvio 2008 (ml. LT nro 1–4/2008 ja ALTE nro 5–7/2008) | ALTE nro 8/2008 | Talousarvio 2008 + LT nro 1–4/2008 + ALTE nro 5–8/2008 | |MSM |MM |MSM |MM |MSM |MM |MSM |MM | | 1. KESTÄVÄ KASVU | | | | | | | | | | 1 a. Kasvua ja työllisyyttä edistävä kilpailukyky |10 386 000 000 | |11 086 000 000 |9 768 739 600 | | |11 086 000 000 |9 768 739 600 | |1 b. Kasvua ja työllisyyttä edistävä koheesio |47 267 000 000 | |47 255 948 720 |40 538 785 026 | | |47 255 948 720 |40 538 785 026 | | Yhteensä | 57 653 000 000 | |58 341 948 720 | 50 307 524 626 | | |58 341 948 720 | 50 307 524 626 | | Liikkumavara[6] | | |-188 948 720 | | | |-188 948 720 | | | 2. LUONNONVAROJEN SUOJELU JA HALLINTA | | | | | | | | | | josta markkinoihin liittyvät menot ja suorat tuet |46 217 000 000 | |41 006 490 000 |40 889 550 500 | | |41 006 490 000 |40 889 550 500 | | Yhteensä | 59 193 000 000 | |55 564 715 538 | 53 241 270 053 | 750 000 000 | 0 |56 314 715 538 | 53 241 270 053 | | Liikkumavara | | |3 628 284 462 | | | |2 878 284 462 | | | 3. KANSALAISUUS, VAPAUS, TURVALLISUUS JA OIKEUS | | | | | | | | | | 3 a. Vapaus, turvallisuus ja oikeus |747 000 000 | |730 274 000 |533 196 000 | | |730 274 000 |533 196 000 | |3 b. Kansalaisuus |615 000 000 | |888 034 197 |981 444 203 | | |888 034 197 |981 444 203 | | Yhteensä | 1 362 000 000 | |1 618 308 197 | 1 514 640 203 | | |1 618 308 197 | 1 514 640 203 | | Liikkumavara[7] | | |16 883 000 | | | |16 883 000 | | | 4. EU MAAILMANLAAJUISENA TOIMIJANA[8] |7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Liikkumavara | | | -70 000 000 | | | | -70 000 000 | | | 5. HALLINTO[9] |7 380 000 000 | |7 279 525 455 | 7 280 085 455 | | |7 279 525 455 | 7 280 085 455 | | Liikkumavara | | | 177 474 545 | | | | 177 474 545 | | | 6. KORVAUKSET | 207 000 000 | |206 636 292 | 206 636 292 | | |206 636 292 | 206 636 292 | | Liikkumavara | | | 363 708 | | | | 363 708 | | | YHTEENSÄ | 132 797 000 000 | 129 681 000 000 | 130 322 352 202 | 120 662 885 029 | 750 000 000 | 0 |131 072 352 202 | 120 662 885 029 | | Liikkumavara | | | 3 564 056 995 | 9 573 450 956 | | | 2 814 056 995 | 9 573 450 956 | | [1] EYVL L 248, 16.9.2002, s. 1. [2] EUVL L 343, 27.12.2007, s. 9. [3] Euroopan unionin neuvoston 20.6.2008 laatima asiakirja 11018/08. [4] KOM(2008) 450, 18.7.2008. [5] Euroopan unionin neuvoston 16.6.2006 laatima asiakirja 10109/2/06. [6] Euroopan globalisaatiorahastoa ei oteta huomioon laskettaessa alaotsakkeen 1 a liikkumavaraa. Joustovälineestä on otettu käyttöön 200 miljoonaa euroa. [7] EU:n solidaarisuusrahastoa koskeva määrä otetaan talousarvioon ylittämällä rahoituskehyksen asianomaisten otsakkeiden määrät, kuten 17 päivänä toukokuuta 2006 tehdyssä toimielinten välisessä sopimuksessa määrätään (EUVL C 139, 14.6.2006). [8] Otsakkeen 4 vuoden 2008 liikkumavara ei sisällä hätäapuvarauksen määrärahoja. Joustovälineestä on otettu käyttöön 70 miljoonaa euroa. [9] Otsakkeen 5 enimmäismäärään nähden jäävää liikkumavaraa laskettaessa on otettu huomioon vuosien 2007–2013 rahoituskehykseen sisältyvä alaviite 1, joka koskee henkilöstön eläkejärjestelmään suorittamia maksuja (77 miljoonaa euroa).